В края на 1917 година се създава Съвет на селски депутати, но на 4 февруари 1918 година войските на кралска Румъния окупират териториите около град Измаил. В окупационната зона попада и Кайраклия. След сключването на германско-съветския Пакт Рибентроп-Молотов на 28 юни 1940 година съветските войски навлизат в Бесарабия и Северна Буковина, като завземат и териториите около град Измаил. На 22 юли 1941 година селото отново попада под румънски контрол, а на 25 август 1944 година – под съветски, като е преименувано на Лошчиновка.